### 9.     Orientering om adgange til [adresse] i forbindelse med renovering af [adresse]

**Åbent**

Sagsnr.: 326-2019-13378       J.nr.: 05.01.10           Dokumentnr.:
326-2019-294515

**Sagstype**

Orientering.

**Resume og sagens baggrund**

I forbindelse med renoveringen af
[adresse], strækning 2, har administrationen sendt varsel om påbud og
partshøring om lovliggørelse af adgangsforholdet til to ejendomme på [adresse].
I høringssvarene er der kritik af, at projektet kun tager hensyn til
trafikanternes færdsel og ikke hensynet til behovet for adgange og parkering
for ejerne af de tilgrænsende ejendomme. Teknik- og Miljøudvalget orienteres
her om praksis i myndighedsbehandlingen.

**Indstillinger**

Chefen for Vej, Ejendom og Affald indstiller, at Teknik- og Miljøudvalget
tager orienteringen til efterretning.

**Behandling**

Teknik- og Miljøudvalget.

**Sagsfremstilling**

Ved to af ejendommene langs [adresse], strækning 2, er der
etableret to overkørsler fra [adresse] til ejendommene. I forbindelse med
renoveringen af strækningen har administrationen derfor bedt de pågældende
ejere om at lovliggøre adgangsforholdene således, at der kun etableres én
overkørsel for hver ejendom.

Lokalplan

De to aktuelle ejendomme er beliggende inden for Lokalplan
nr. 5.2-1. Ifølge lokalplanen må der kun etableres én overkørsel til hver
ejendom, jf. § 5.2.

En lokalplan angiver rammerne for den fremtidige udvikling
og anvendelse af et område. Lokalplaner skal i en række tilfælde efterfølgende
udmøntes med konkrete afgørelser truffet efter særlovgivningen. I dette
tilfælde vil det være vejloven.

Det betyder, at en afgørelse om adgangsforholdene ikke alene
kan begrundes med lokalplanens bestemmelser, men at der skal foretages en
konkret vurdering i forhold til anden lovgivning og helt konkrete hensyn. I
øvrigt henvises til det forvaltningsretlige forbud imod at sætte skøn under
regel.

Det indebærer dog ikke, at lokalplanens bestemmelser er uden
virkning. I det omfang, at lokalplanens bestemmelser for eksempel er trafiksikkerhedsmæssigt
begrundede, og vejmyndigheden fortsat finder, at disse hensyn opvejer ansøgers argumenter
for en ændret adgang, vil vejmyndigheden lovligt kunne afslå en ansøgning.

Mette Olsen

Hverken vejloven eller privatvejsloven indeholder
bestemmelser om, at der kun må være et

bestemt antal adgange, for eksempel én adgang til et
enfamilieshus. Vejlovens § 49, stk. 1, og § 50, stk. 1, samt privatvejslovens §
62, stk. 1, og § 63, stk. 1, indebærer således, at vejmyndigheden skal tage
konkret stilling til en ansøgning om udvidelse af en adgang eller etablering af
en ny eller ekstra adgang.

Administrationen har derfor, i tillæg til lokalplanens §
5.2, foretaget den vurdering, at der af trafiksikkerhedsmæssige hensyn inden for
projektområdet for renovering og ombygning af [adresse] kun kan gives
tilladelse til én kørende adgang på op til 5,00 meter i bredden for de
pågældende ejendomme.

På en trafikeret vej, som [adresse], vil flere adgange medføre
farlige situationer for de blødetrafikanter. For at øge sikkerheden for de
gående og cyklister, bør adgangene derfor reduceres.

Holbækvejs strækning 1

Det skal bemærkes, at administrationen udover Holbækvejs
strækning 2 har screenet strækning 1 (fra [adresse] til [adresse]) for
ejendomme med mere end én overkørsel. En videreførelse af praksis, ved en
eventuel renovering af strækning 1, vil betyde, at yderligere ejendomme kan
blive berørt.

**Økonomiske konsekvenser**

Ingen økonomiske konsekvenser for kommunen.